09/03/2020 | Administración LocalMunicipal
Sada
Secretaría
Nomeamento de funcionarios de carreira (OEP 19 Policía Local quenda de mobilidade)

Esta Alcaldía ditou o 4 de marzo o Decreto núm.448/2020, que a continuación se transcribe: “Resultando que en sesión celebrada polo Pleno do Concello o 22-2-2018 adoptouse, entre outros, o acordo relativo á delegación na Administración Xeral da Comunidade Autónoma de Galicia dos procesos selectivos para o acceso ás diferentes categorías do Corpo municipal da Policía Local e ás prazas de auxiliares de policía local deste Concello. O Concello de Sada asinou o 26-2-2018 convenio coa Vicepresidencia e Consellería de Presidencia, Administracións Públicas e Xustiza da Xunta de Galicia para a dita asunción. Na Oferta de Emprego Público do Concello de Sada para 2019 (BOP núm.101, do 30-5-19) comprendía, entre outras prazas de persoal funcionario de carreira, 5 prazas da Escala de Administración Especial, Subescala de Servizos Especiais, clase Policía Local e os seus auxiliares, escala básica, categoría policía, integradas no grupo C subgrupo C1 de clasificación Considerando que pola Orde do 31 de maio de 2019 convocouse o proceso selectivo para o acceso e ingreso nos corpos da Policía Local de Galicia, escala básica, categoría de policía, quendas de acceso libre e concurso (DOG núm.115, do 19-6-19). Convocatoria na que se reflicten para o Concello de Sada: 3 prazas de acceso libre e 2 prazas de acceso por concurso (mobilidade) segundo a petición realizada por esta administración. Logo de ver a proposta da Academia Galega de Seguridade Pública (AGASP), co núm. de rexistro 2020090000000742, do 21 de febreiro, sobre as persoas designadas para ocupar as dúas prazas do Concello de Sada convocadas por mobilidade e a certificación de cumprimento dos requisitos esixidos. Consonte ás atribucións que me confiren os artigos 21.1 h) da Lei 7/1985, de 2 de abril, reguladora das bases de réxime local, e 41.14. a) do Regulamento de Organización, Funcionamento e Réxime Xurídico das Entidades Locais, aprobado polo Real Decreto 2568/1986, de 28 de novembro, e de conformidade co disposto no artigo 7 do Real Decreto 896/1991, de 7 de xuño, pola presente resolución resolvo: 1º.- Nomear como funcionarios de carreira da Escala de Administración Especial, Subescala de Servizos Especiais, clase Policía Local e os seus auxiliares, escala básica, categoría policía, integrada no grupo C subgrupo C1 de clasificación, a: - D. Elur Florenzano Proca, co DNI núm. ** 319 78* * - D. Abdalahe Thor Simes Sanchez Lugarnuevo, co DNI núm. ** 346 72* * 2º.- Os nomeados adquirirán a condición de funcionarios de carreira do Concello de Sada previa prestación de xuramento ou promesa, segundo o establecido no Real Decreto 707/1979, de 5 de abril, e toma de posesión do seu destino no prazo dun mes a contar desde o seguinte ao de publicación desta resolución no Boletín Oficial da Provincia (BOP) da Coruña, debendo comunicar previamente o día previsto de toma de posesión para fixación do mesmo polo Concello.3º.- No prazo posesorio os nomeados deberá dar cumprimento, cando proceda, ao disposto no artigo 10 e outros preceptos aplicables da Lei 53/1984, de 26 de decembro, de incompatibilidades do persoal ao servizo das Administracións Públicas.” O que se publica para coñecemento xeral. Sada, 4 de marzo de 2020 O Alcalde Óscar Benito Portela Fernández